OpenLLM-France/wikimedia huggingface dataset:
# Parc en miniatura

Un parc en miniatura és un espai obert que reprodueix espais humans i naturals, urbans i rurals (edificis, fires, camins, cases, monuments, muntanyes, llacs, boscs, automòbils, vaixells i persones, entre d'altres), a una escala menor que 1:1 i que s'obre per al públic.
Des de la seva inauguració, han estat atraccions turístiques i recreatives tradicionals en diferents parts del món. Un parc en miniatura pot contenir el model d'una sola ciutat, una província, o fins i tot d'un país complet.

## Parcs en miniatura

Alguns dels parcs en miniatura que podem trobar són:
* Bekonscot, Buckinghamshire, Anglaterra.
* Catalunya en Miniatura, Torrelles de Llobregat, Catalunya, Espanya.
* France miniature, Élancourt, França.
* Legoland, Califòrnia - Billund - Alemanya - Windsor.
* Madurodam, La Haia, Països Baixos.
* Mini Israel, Israel.
* Parc Mini-Europe, Bèlgica.
* Miniatürk, Istanbul, Turquia.
* Minicity, Antalya, Turquia.
* Minimundus, Klagenfurt, Àustria.
* Model World, Wicklow, Irlanda.
* Mundomágico, Santiago, Xile (tancat).
* Pasión Mudéjar, Olmedo, Espanya.
* Pirenarium, Sabiñánigo, Espanya.
* Portugal dos Pequenitos, Coimbra, Portugal.
* Pueblochico, L'Orotava (Tenerife), Espanya.
* Swissminiatur, Melide, Suïssa.
* República de los Niños, Gonnet, Buenos Aires, Argentina.
* Pirenarium, Samianigo, Espanya.

## Referències

* ↑ «Diez parques en miniatura que merecen un viaje» (en castellà), 13-04-2019. [Consulta: 30 maig 2024].
# Paulmooreïta

La paulmooreïta és un mineral de la classe dels òxids. Va ser anomenada l'any 1979 per Pete J. Dunn, Donald R. Peacor, i B. Darko Sturman en honor del Dr. Paul (Paulus) B. Moore, professor de física de la Universitat de Chicago.

## Característiques

La paulmooreïta és un òxid de fórmula química Pb₂[As₂O₅]. Cristal·litza en el sistema monoclínic. La seva duresa a l'escala de Mohs és 3. Segons la classificació de Nickel-Strunz, la paulmooreïta pertany a «04.JA - Arsenits, antimonits, bismutits; sense anions addicionals, sense H₂O» juntament amb els següents minerals: leiteïta, reinerita, karibibita, apuanita, schafarzikita, trippkeïta, versiliaïta, schneiderhöhnita, zimbabweïta, ludlockita, kusachiïta, estibivanita i chadwickita.

## Formació i jaciments

Està descrita en dipòsits estratolligats de ferro i manganès metamorfitzats amb un enriquiment inusual en elements traça. Es trobà associat a mimetita, magnetita, hematites, calcita i andradita.

## Referències

* ↑ «Paulmooreite» (en anglès). Mindat. [Consulta: 7 novembre 2015].
# Paulo Afonso

Paulo Afonso és una ciutat brasilera de l'Estat de Bahia. Se situa a la vall del Riu São Francisco, per una latitud de 09° 24′ 28″ sud i per una longitud de 38° 13′ 19″ oest, a una altitud de 243 metres. La seva població era estimada a 103 705 habitants el 2006. La municipalitat s'estent sobre 1 574 km²;. Dins del seu terme municipal es troba la important Cascada Paulo Afonso.

## Referències

* ↑ «Paulo Afonso - Panorama» (en portuguès brasiler). Cidades. IBGE. [Consulta: 3 desembre 2023].
* ↑ «Paulo Afonso - História & Fotos» (en portuguès brasiler). Cidades. IBGE. [Consulta: 3 desembre 2023].

## Enllaços externs

* (portuguès) Lloc oficial de la municipalitat
# Paula Radcliffe

Paula Radcliffe, MBE (Davenham, Cheshire, Anglaterra, 17 de desembre de 1973) és una atleta britànica, especialista en proves de fons. És campiona del món de marató i explusmarquista mundial de la distància amb un registre de 2h15:25, des de 2003 fins 2019, quan fou batut en més d'un minut per Brigid Kosgei.

## Millors marques

* 1.500 metres - 4:05,37
* 3.000 metres - 8:22,20
* 5.000 metres - 14:29,11
* 10.000 metres - 30:01,09 (Rècord d'Europa)
* Marató - 2h 15:25 (Rècord del món entre 2003 i 2019)

## Referències

* ↑ «Great North Run: Mo Farah wins record sixth straight title». bbc.co.uk, 08-09-2019. [Consulta: 11 setembre 2019].

## Enllaços externs

* Paula Radcliffe (lloc web oficial)
# Paula Ransanz Teruel

Paula Ransanz Teruel (Reus, 13 de novembre de 2002) és una futbolista catalana que juga com a centrecampista a l'AEM Lleida de la Primera Federació Femenina des del 2024.
El 2016, a l'edat de 14 anys, va debutar a la divisió juvenil del club local, el Reus Deportiu, del qual va formar part fins al 2018. En 2019, a l'edat de 17 anys, va debutar professionalment en el primer equip del Joventut Almassora CF, que en aquell moment disputava la Primera Nacional. El 2021, als 19 anys, va començar a jugar al CD Pozoalbense, equip en què només va estar un any, aconseguint l'ascens a la Primera RFEF. En 2022 va fitxar per al CDE Racing Féminas i el 2024 per l'AEM Lleida.

## Referències

* ↑ «Paula Ransanz, del Racing, tercer reforç per a l'AEM». Segre, 09-07-2024. [Consulta: 17 juliol 2024].
* ↑ «CF Joventut Almassora: Un èxit sustentat amb moltes jugadores de la província de Castelló», 29-07-2020. [Consulta: 17 juliol 2024].
* ↑ «Paula Ransanz Teruel». [Consulta: 11 març 2023].
* ↑ «Paula Ransanz Teruel». [Consulta: 11 març 2023].
# Parròquia de la Verge de Natzaret

La parròquia de la Verge de Natzaret és una església situada al barri de la Vall d'Hebron de Barcelona, vinculada a l'Orde de la Mercè (Mercedaris). Va ser fundada el 1970, essent el seu primer rector Mn. Vicente Rocosa Mitjavila, fins a la seva jubilació, el 1996. Aleshores el pares mercenaris van assumir la direcció de l'església, essent el pare Joaquín Millán el successor, fins al 2003, i després el pare Fermín Delgado, que actualment també és arxipreste de la zona Vall d'Hebron.
L'edifici, adossat a un bloc d'habitatges, té la coberta plana metàl·lica d'acer pintat.
S'hi celebra missa cada dia feiner a les 19:30 h; d'octubre a juny també a les 8:30 h; els diumenges i festius a les 9:30 h, 12:30 h i 19:30 h, totes elles en castellà, tret de la dels vespres dels diumenges i festius, que és en castellà i català. Col·labora amb la Fundació Banc dels Aliments distribuint aliments entre les persones necessitades del barri.

## Referències

* ↑ «Parròquia de la Verge de Natzaret». Ajuntament de Barcelona.
* 1 2 «Verge de Natzaret». Església Arxidiocesana de Barcelona.
* ↑ Gómez Val, Ricardo. La construcción de templos parroquiales en Barcelona entre 1952 y 2000 (tesi). Universitat Politècnica de Catalunya, p. 103.
* ↑ «La campanya La fam no fa vacances torna a Vall d'Hebron». Fundació Institut de Recerca Hospital Universitari Vall d'Hebron, 08-06-2017.
# Parròquia de Zemīte

La Parròquia de Zemīte (en letó: Zemītes pagasts) és una unitat administrativa del municipi de Kandava, al nord de Letònia. Abans de la reforma territorial administrativa de l'any 2009 pertanyia al raion de Tukuma.

## Pobles, viles i assentaments

* Zemīte (centre parroquial)
* Grenči
* Klāvciems
* Laukmuiža

## Referències

* ↑ «ZEMĪTE PARISH» (en anglès). [Consulta: 10 novembre 2023].

## Vegeu també

* Organització territorial de Letònia
* Localitats de Letònia
* Casa Senyorial de Zemite
# Monfort Heights South

Monfort Heights South és una concentració de població designada pel cens dels Estats Units a l'estat d'Ohio. Segons el cens del 2000 tenia 4.466 habitants.

## Demografia

Segons el cens del 2000, Monfort Heights South tenia 4.466 habitants, 1.670 habitatges, i 1.302 famílies. La densitat de població era de 554,4 habitants per km².
Dels 1.670 habitatges en un 32,3% hi vivien nens de menys de 18 anys, en un 68,3% hi vivien parelles casades, en un 7% dones solteres, i en un 22% no eren unitats familiars. En el 19,4% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,08.
Per edats la població es repartia de la següent manera: un 25,1% tenia menys de 18 anys, un 6,7% entre 18 i 24, un 26,8% entre 25 i 44, un 26% de 45 a 60 i un 15,5% 65 anys o més.
L'edat mediana era de 40 anys. Per cada 100 dones de 18 o més anys hi havia 94 homes.
La renda mediana per habitatge era de 57.481 $ i la renda mediana per família de 65.472 $. Els homes tenien una renda mediana de 42.847 $ mentre que les dones 31.023 $. La renda per capita de la població era de 29.839 $. Aproximadament el 2,4% de les famílies i el 5,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monfort Heights South». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Monfort Heights South». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Temporada 1953-54 de l'NBA

La temporada 1953-54 de l'NBA fou l'octava en la història de l'NBA. El Minneapolis Lakers fou el campió després de guanyar al Syracuse Nationals per 4-3.

## Classificacions

Divisió Est
| Equip | V | D | %V | P |
| New York Knicks | 44 | 28 | ,611 | - |
| Syracuse Nationals | 42 | 30 | ,583 | 2 |
| Boston Celtics | 42 | 30 | ,583 | 2 |
| Philadelphia Warriors | 29 | 43 | ,403 | 15 |
| Baltimore Bullets | 16 | 56 | ,222 | 28 |
Divisió Oest
| Equip | V | D | %V | P |
| Minneapolis Lakers C | 46 | 26 | ,639 | - |
| Rochester Royals | 44 | 28 | ,611 | 2 |
| Fort Wayne Pistons | 40 | 32 | ,556 | 6 |
| Milwaukee Hawks | 21 | 51 | ,292 | 25 |
* V: Victòries * D: Derrotes * %V: Percentatge de victòries * P: Diferència de partits respecte al primer lloc
* C: Campió

## Estadístiques

| Categoria | Jugador | Equip | Mitjana/% |
| Punts per partit | Neil Johnston | Philadelphia Warriors | 24,4 |
| Rebots per partit | Harry Gallatin | New York Knicks | 15,3 |
| Assistències per partit | Bob Cousy | Boston Celtics | 7,2 |
| Percentatge de tirs de camp | Ed Macauley | Boston Celtics | 48,6 |
| Percentatge de tirs lliures | Bill Sharman | Boston Celtics | 84,4 |

## Premis

* Rookie de l'any
** Ray Felix (Baltimore Bullets)
* Primer quintet de la temporada
** George Mikan, Minneapolis Lakers
** Harry Gallatin, New York Knicks
** Dolph Schayes, Syracuse Nationals
** Bob Cousy, Boston Celtics
** Neil Johnston, Philadelphia Warriors
* Segon quintet de la temporada
** Jim Pollard, Minneapolis Lakers
** Bob Wanzer, Rochester Royals
** Paul Seymour, Syracuse Nationals
** Ed Macauley, Boston Celtics
** Carl Braun, New York Knicks

## Vegeu també

* Draft de l'NBA del 1954
* Playoffs de l'NBA del 1954
* All Star de l'NBA del 1954
# Kaldi (programari)

Kaldi és un conjunt d'eines de reconeixement de veu de codi obert escrit en C++ per al reconeixement de la veu i el processament del senyal, disponible gratuïtament sota la llicència Apache v2.0.
Kaldi té com a objectiu proporcionar programari flexible i extensible i està pensat per ser utilitzat pels investigadors de reconeixement automàtic de veu (ASR) per construir un sistema de reconeixement.
Admet transformacions lineals, MMI, entrenament discriminatiu de MMI i MCE potenciat, entrenament discriminatiu d'espai de característiques i xarxes neuronals profundes.
Kaldi és capaç de generar funcions com mfcc, fbank, fMLLR, etc. Per tant, en la recent investigació de xarxes neuronals profundes, un ús popular de Kaldi és preprocessar la forma d'ona en brut en una característica acústica per a models neuronals d'extrem a extrem.
Kaldi s'ha incorporat com a part del repte de reconeixement i separació de la parla CHiME durant diversos esdeveniments successius. El programari es va desenvolupar inicialment com a part d'un taller de 2009 a la Universitat Johns Hopkins.
Kaldi rep el nom del llegendari pastor de cabres etíop Kaldi que es deia que va descobrir la planta del cafè.

## Referències

* ↑ «Kaldi: About the Kaldi project» (en anglès). kaldi-asr.org.
* ↑ «Kaldi: Deep Neural Networks in Kaldi» (en anglès). kaldi-asr.org.
* ↑ «The 4th CHiME Speech Separation and Recognition Challenge» (en anglès). Arxivat de l'original el 16 de febrer 2017. [Consulta: 15 febrer 2017].
* ↑ «The 3rd CHiME Speech Separation and Recognition Challenge» (en anglès). Arxivat de l'original el 26 de juliol 2017. [Consulta: 15 febrer 2017].
* ↑ Emmanuel Vincent, Jon Barker, Shinji Watanabe, Jonathan Le Roux, Francesco Nesta, et al.
* ↑ «History of the Kaldi project» (en anglès). [Consulta: 26 juliol 2017].
* ↑ «Kaldi: About the Kaldi project» (en anglès).
# Barbora Špotáková

Barbora Špotáková (30 de juny de 1981 a Jablonec nad Nisou, República Txeca) és una atleta txeca especialista en llançament de javelina que es va proclamar campiona olímpica en els Jocs de Pequín 2008 i campiona mundial en Osaka 2007, també ha guanyat el campionat nacional txec en cinc ocasions (2004-2005-2006-2007-2008), triada millor atleta femenina de la República de Txèquia els anys 2006 i 2007, i millor atleta txeca de l'any 2008.
Amb la seva marca de 71,42 m, aconseguida en la final dels Jocs de Pequín va aconseguir superar el rècord europeu, que després superaria al setembre del 2008 arribant fins als 72,28 amb els quals aconseguia arrabassar la plusmarca mundial a la seva antecessora Osleidys Menéndez.

## Resultats

| Any | Competició | Lloc | Lloc | Marca |
| 2002 | Campionat Europeu | Múnic | Elim. | 51.71 m. |
| 2004 | Jocs Olímpics | Atenes | Elim. | 58.20 m. |
| 2005 | Campionat Mundial | Hèlsinki | Elim. | 58.74 m. |
| 2005 | Universiada | Esmirna | 1ª | 60.73 m. |
| 2005 | Final Mundial de la IAAF | Mònaco | 5ª | 61.60 m. |
| 2006 | Campionat Europeu | Göteborg | 2ª | 65.64 m. |
| 2006 | Final Mundial de la IAAF | Stuttgart | 1ª | 66.21 m. |
| 2007 | Campionat Mundial | Osaka | 1ª | 67.07 m. |
| 2007 | Final Mundial de la IAAF | Stuttgart | 1ª | 67.12 m. |
| 2008 | Jocs Olímpics | Pequín | 1ª | 71.42 m. |
| 2012 | Jocs Olímpics | Londres | 1ª | 69.55 m. |
| 2016 | Jocs Olímpics | Rio de Janeiro | 3ª | 64.80 m. |

## Referències

* ↑ (en anglès) Perfil IAAF - Barbora Špotáková

## Enllaços externs

* (anglès) Perfil IAAF - Barbora Špotáková Arxivat 2012-10-15 a Wayback Machine.
# Artemisia thuscula

Artemisia thuscula és una espècie de planta amb flors del gènere Artemisia dins la família de les asteràcies nativa i endèmica de les illes Canàries.

## Taxonomia

Aquest tàxon va ser publicat per primer cop l'any 1801 a la revistaAnales de Ciencias Naturales pel botànic valencià Antoni Josep Cavanilles i Palop. Els següents noms científics són sinònims d'Artemisia thuscula:
* Absinthium canariense Besser
* Artemisia argentea Buch
* Artemisia canariensis Less.

## Referències

* 1 2 3 «Artemisia thuscula» (en anglès). Plants of the World Online. Royal Botanic Gardens. Kew. [Consulta: 3 juliol 2022].
* ↑ «Artemisia thuscula Cav.» (en espanyol). [Consulta: 3 juliol 2022].

## Enllaços externs

* http://www.floradecanarias.com/artemisia_thuscula.html
# Sit pardalenc de praderia

El sit pardalenc de praderia o sit pardalenc de prat (Passerculus sandwichensis) és una espècie d'ocell de la família dels Passerèl·lids (Passerellidae) i única espècie del gènere Passerculus. Habiten praderies, tundra, pantans, terres de conreu i aiguamolls de la major part d'Amèrica del Nord, criant des de les Aleutianes cap a l'est, a tot l'ample d'Alaska i Canadà, nord, est i oest dels Estats Units, centre de Mèxic i Guatemala. En hivern es desplacen cap al sud, fins al Carib, el sud dels Estats Units i la major part de Mèxic.

## Taxonomia

Alguns autors consideren que aquest tàxon són en realitat quatre espècies diferents:
* Passerculus sandwichensis (stricto sensu) - sit pardalenc de praderia. Alaska, Canadà i els Estats Units.
* Passerculus guttatus Lawrence, 1867 - sit pardalenc de Belding del sud-oest dels Estats Units i el nord-oest de Mèxic.
* Passerculus rostratus (Cassin, 1852) - sit pardalenc becgròs, de l'oest i nord-oest de Mèxic.
* Passerculus sanctorum Coues, 1884 - sit pardalenc de les San Benito, que habita les illes de San Benito, properes a la costa de Baixa Califòrnia.

## Referències

* ↑ «Sit pardalenc de praderia». Cercaterm. TERMCAT, Centre de Terminologia. [Consulta: 31 agost 2023].
* ↑ «Master Lists – IOC World Bird List v13.1» (en anglès americà). IOC. DOI: 10.14344/ioc.ml.13.1. [Consulta: 27 juny 2023].
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ «Sit pardalenc de Belding». Cercaterm. TERMCAT, Centre de Terminologia. [Consulta: 31 agost 2023].
* ↑ «Sit pardalenc becgròs». Cercaterm. TERMCAT, Centre de Terminologia. [Consulta: 31 agost 2023].
* ↑ «Sit pardalenc de les San Benito». Cercaterm. TERMCAT, Centre de Terminologia. [Consulta: 31 agost 2023].
# Parròquia de la Sagrada Família

«Parròquia de la Sagrada Família» té aquests significats:

## Religió

* Parròquia de la Sagrada Família de Barcelona
* Parròquia de la Sagrada Família d'Igualada
* Parròquia de la Sagrada Família de Sabadell
# Tantoti

Tantoti fou un estat tributari protegit, del tipus istimrari, feudatari de Jodhpur, al districte d'Ajmer. Era format per tres pobles amb uns ingressos de 1.500 lliures.

## Llista de thakurs

* Thakur Narsingh das, fill de thakur akhay raj de deolia.
* Thakur daulat singh (fill).
* Thakur sher singh (fill).
* Thakur gulab singh (fill).
* Thakur mukund singh (fill).
* Thakur mangal singh (nebot).
* Thakur bhabhut singh (fill).
* rao bahadur thakur sahib jaswant singh (fill), primera part del segle xx.
* Thakur jiwan singh (fill).

## Referències

* ↑ «Genealogia». Arxivat de l'original el 2010-08-18. [Consulta: 18 febrer 2010].
# Anna Maria Bofarull

Anna Maria Bofarull (Tarragona, 1979) és una guionista, directora i productora de cinema catalana. El seu cinema, d'alt compromís social, acostuma a centra-se en protagonistes femenins. L'any 2021, realitzà el seu tercer llargmetratge, Sinjar, amb Nora Navas i Guim Puig, on retrata l'entrada bàrbara dels soldats d'Estat Islàmic a la ciutat de Sinjar, al Kurdistan iraquià, en una ficció basada en històries reals de tres dones que lluiten, «una pel·lícula de guerra amb ulls de dona».
| « | No et pots imaginar com em va fascinar i encara em fascina aquesta lluita silenciosa de les dones kurdes, de les víctimes per partida doble de l'Estat Islàmic, i és per això que Sinjar serà una pel·lícula de guerra amb mirada femenina | » |
| — Anna M. Bofarull |||

## Filmografia

* Notes al peu (2008)
* Hammada (2009)
* Sonata per a violoncel (2015)
* Barcelona 1714 (2019)
* ¡No pasarán! (2020)
* Sinjar (2022)

## Referències

* ↑ «▷ Anna M. Bofarull:», 26-08-2013. [Consulta: 29 novembre 2021].
* ↑ «M'implico molt en temes que tenen un fort vincle social», 06-11-2019. [Consulta: 18 febrer 2021].
* ↑ Cabanillas, Toni. «Estat Islàmic i la guerra en femení: la nova pel·lícula feta per una tarragonina», 08-01-2020. Arxivat de l'original el 2020-08-05. [Consulta: 18 febrer 2021].
* ↑ Salvat, Jordi. «Anna Bofarull inicia el rodatge de la seva tercera pel·lícula». Ara, 19-02-2020. [Consulta: 18 febrer 2021].
* ↑ Pena, Genís. «La fibromiàlgia és un dels pilars de la pel·lícula i l'altre és la música», 06-04-2016. [Consulta: 18 febrer 2021].
* ↑ «Barcelona 1714 és un projecte molt ambiciós». El Vallenc, 26-01-2018. [Consulta: 18 febrer 2021].
* ↑ «Anna M. Bofarull ens descobreix el rodatge de 'Sinjar' al Kurdistan». Tarragona Ràdio, 07-04-2020. [Consulta: 18 febrer 2021].
# Solonets-Poliana

Solonets-Poliana - Солонец-Поляна (rus) - és un poble de l'óblast de Bélgorod, a Rússia. El 2010 tenia 371 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Shafer

Shafer és una població dels Estats Units a l'estat de Minnesota. Segons el cens del 2000 tenia 343 habitants.

## Demografia

Segons el cens del 2000, Shafer tenia 343 habitants, 124 habitatges, i 93 famílies. La densitat de població era de 210,2 habitants per km².
Dels 124 habitatges en un 41,1% hi vivien nens de menys de 18 anys, en un 46% hi vivien parelles casades, en un 23,4% dones solteres, i en un 25% no eren unitats familiars. En el 21% dels habitatges hi vivien persones soles el 0,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,09.
Per edats la població es repartia de la següent manera: un 32,9% tenia menys de 18 anys, un 8,2% entre 18 i 24, un 32,7% entre 25 i 44, un 19,2% de 45 a 60 i un 7% 65 anys o més.
L'edat mediana era de 31 anys. Per cada 100 dones de 18 o més anys hi havia 94,9 homes.
La renda mediana per habitatge era de 41.667 $ i la renda mediana per família de 43.000 $. Els homes tenien una renda mediana de 32.656 $ mentre que les dones 27.250 $. La renda per capita de la població era de 17.561 $. Entorn del 5,1% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shafer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Shafer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Sky News

Sky News és un canal de televisió de 24 hores d'informació llançat, com el primer europeu en el seu gènere, el 5 de febrer de 1989 per l'empresa British Sky Broadcasting (pertanyent al grup estatunidenc News Corporation). Actualment emet des del seu centre de notícies de Londres oferint cobertura nacional i internacional de notícies a la seva audiència del Regne Unit i d'altres països al voltant del globus. La cadena és famosa per la seva innovació en l'oferiment de notícies d'última hora i regularment obté premis per aquest fet i per la seva emissió en general.
Les emissions de Sky News es poden seguir dins del Regne Unit per satèl·lit (Freesat i Sky Digital), per emissió digital terrestre (Freeview i Youview), per cable, i per internet. De forma internacional es pot veure per Youtube (senyal en HD) i en diversos satèl·lits, a Espanya per Sky España Box (servei d'streaming), i per diversos satèl·lits, i fins i tot a certs països, per cable.
A més la cadena compta amb canals germans del mateix nom a països com Irlanda, Nova Zelanda, Austràlia i Itàlia, totes elles pertanyents al grup empresarial News Corporation.

## Referències

* ↑ «Premios obtenidos por Sky News». Arxivat de l'original el 2010-12-06. [Consulta: 14 novembre 2015].

## Enllaços externs

* Sky News
* Emissió en viu de Sky News en Youtube
# Shooter's Hill

Shooter's Hill (o Shooters Hill) és un barri del districte londinenc de Greenwich, a Anglaterra (Regne Unit). Limita amb Bexley.